A-10 Thunderbolt II

A-10 Thunderbolt II, zināma arī ar iesauku Warthog, ir vienvietīga, divu turbopropelleru, taisnspārnu, zemskaņas triecienlidmašīna, ko uzņēmums Fairchild Republic izstrādāja ASV Gaisa spēkiem. Lidmašīna atrodas ekspluatācijā kopš 1977. gada un nosaukta Otrā pasaules kara triecienlidmašīnas Republic P-47 Thunderbolt vārdā, bet tā vietā to parasti dēvē par Warthog (dažreiz vienkārši Hog). A-10 izstrādāja, lai sniegtu tuvo gaisa atbalstu sauszemes karaspēkam, uzbrūkot ienaidnieka bruņumašīnām, tankiem un citiem sauszemes spēkiem; tas ir vienīgais sērijveidā ražotais lidaparāts, kas paredzēts tikai tuvajam gaisa atbalstam un izmantots ASV Gaisa spēkos. Tā sekundārais uzdevums ir pavadīt citus lidaparātus uzbrukumos zemes mērķiem, ko sauc par gaisa spēku kontroli; lidaparāti, kurus galvenokārt izmanto šiem uzdevumiem, ir marķēti ar OA-10.

A-10 modelis bija paredzēts, lai uzlabotu Douglas A-1 Skyraider veiktspēju un ugunsjaudu. Thunderbolt II korpusu konstruēja ap jaudīgu 30 mm GAU-8 Avenger rotējošo automātisko lielgabalu. Korpusu projektēja izturībai, izmantojot tādus  titāna bruņas, lai aizsargātu kabīni un lidmašīnas sistēmas, ļaujot tam absorbēt bojājumus un turpināt lidojumu. Tā spēja pacelties un nolaisties no relatīvi īsiem un neasfaltētiem skrejceļiem ļauj to izmantot no lidlaukiem, kas atrodas tuvu frontes līnijām, un tā vienkāršā konstrukcija nodrošina apkopi ar minimālu aprīkojumu.

Triecienlidmašīnas piedalījušās Persijas līča karā (operācija "Tuksneša vētra"), ASV vadītajā intervencē pret Irākas iebrukumu Kuveitā. A-10 izmatotas arī citos konfliktos, piemēram, Balkānos, Afganistānā, Irākas karā un cīņā pret Islāma valsti Tuvajos Austrumos.

A-10A modelis ar vienu sēdvietu ir vienīgā lidmašīnas versija, lai gan vienu lidmašīnas korpusu modificēja par YA-10B kā divu sēdvietu prototipu, lai pārbaudītu visiem laikapstākļiem piemērotu nakts lidojumiem paredzētu versiju. 2005. gadā uzsāka programmu, lai uzlabotu atlikušās A-10A lidmašīnas līdz |A-10C konfigurācijai, aprīkojot tās ar modernu avioniku lietošanai ar precīzāka trāpījuma ieročiem. ASV Gaisa spēki paziņoja, ka F-35 Lightning II aizstās A-10, kad tie nonāks ekspluatācijā, tomēr tas joprojām ir ļoti strīdīgs jautājums ASV Gaisa spēkos un politiskajās aprindās. ASV Gaisa spēki saņēma Kongresa atļauju sākt A-10 norakstīšanu 2023. gadā, taču turpmāka norakstīšana ir apturēta, līdz ASV Gaisa spēki varēs pierādīt, ka A-10 tuvās gaisa atbalsta spējas var aizstāt.

 A-10C Thunderbolt II 
No 2005. gada līdz 2011. gada jūnijam"A-10 Precision Engagement program holds its final roll-out ceremony."  Hilltop Times via Ogden Publishing Corporation, . visu 356 A-10 un OA-10 lidmašīnu floti modernizēja precīzāka trāpījuma kaujas programmas ietvaros un pārmarķēja par A-10C.Schanz, Marc V. "Not Fade Away."  Air Force Magazine, 2008. gada jūnijs Modernizācijas ietvēra visu laikapstākļu kaujas spējas,Jensen, David. "All New Warthog."  Avionics Magazine, . uzlabotu uguns vadības sistēmu, elektroniskos pretpasākumus, viedo bumbu mērķēšanu, modernu sakaru komplektu, tostarp Link 16 radio un SatCom, un kabīnes uzlabojumus, kas ietver divus daudzfunkcionālus displejus un HOTAS konfigurāciju, apvienojot F-16 vadības sviru ar F-15 droseli."A-10C Capabilities Briefing"  U.S. Air Force via media.jrn.com. 2010. gada jūlijā ASV Gaisa spēki noslēdza līgumu ar Raytheon par ķiverei piestiprināmas integrētās mērķēšanas sistēmas integrēšanu A-10C."A Higher-Tech Hog: The A-10C PE Program."  Defense Industry Daily, 

 Atsauces 

 Ārējās saites 

Kategorija:Triecienlidmašīnas